Viljandi Linnaraamatukogu üldlugemissaali uudiskirjandus ja kodulugu: aprill 2010\nLiiga palju head teatrit : Teatrikirjutisi 1964 - 2005\nÜlo TontsEesti Teatriliit, 2009Lavastused ja arvustused, kaks ülevaadet teatrikirjutistest, muljed teatrireisidelt, teatrilood siit nurgast ja sealt nurgast. Kommentaare ei ole:\nEesti Teatriliit, 2009«Teatrielu 2008» kajastab nii 2008. aasta eesti teatrielus toimunut, kuid vaatab lisaks veidi ka Eestist väljapoole.\nRahvusest riigiks = From Nation to State : Eesti Ajaloomuuseumi teaduskonverentsi materjale\n5. raamat sarjast Varia historicaEesti Ajaloomuuseum, 2010Artiklite kogumik põhineb 2008. aastal toimunud Eesti Ajaloomuuseumi rahvusvahelise teaduskonverentsi "Rahvusest riigiks" materjalidel, mis oli pühendatud Vene impeeriumist aastatel 1917-1920 välja kasvanud rahvusriikidele.Artiklid on eesti, inglise või vene keelesSisukordSeppo Zetterberg. Iseseisva Soome sünd 1917–1920. Summary: The birth of independent FinlandЭрикс Екабсонс. Отношения Латвии с Эстонией, Литвой и Польшей во время Войны за независимость в 1918-1920 гг. Summary: Relations of Latvia with Estonia, Lithuania and Poland during War of Independence in 1918-1920Чесловас Лауринавичюс. Безопасность Балтийских стран и Литва в межвоенный период. Summary: Security of Baltic States and Lithuania between two World WarsЗахар Шибеко. Неизвестная Беларусь: международная презентация 1917–1920 гг. Summary: Unknown Belarus: international presentation in 1917–1920Владимир Сергийчук. Возрождение Украинской государственности в 1917–1920 годах . Summary: The Renaissance of the Ukrainian Statehood in 1917-1921Илья Лоткин. Оптация и эмиграция эстонского населения Сибири в 1920-1923 гг. – проблема экономического и политического выбора. Summary: Optation and emigration of Estonian population of Siberia in 1920-1923 – problem of economic and political choiceKarsten Brüggemann. Historical Science and the “Estonian War of Independence”: Looking for a New Research Agenda. Kokkuvõte: Ajalooteadus ja „Eesti vabadussõda”: uut uurimissuunda otsidesReigo Rosenthal. Eesti Vabariik ja Nõukogude Venemaa: sõjaline vastasseis ning tee rahuni 1918–1919. Summary: Republic of Estonia and Soviet Russia: military opposition and road to peace in 1918-1919Ivar Leimus. Uus riik, uus raha, vana mõtteviis. Summary: New state, new money, old mentality Kommentaare ei ole:\nRäägime asjast : Eesti Ajaloomuuseumi teaduskonverentsi materjale\n3. raamat sarjast Varia historicaEesti Ajaloomuuseum, 2008Artiklite kogumik põhineb 2007. aastal toimunud Eesti Ajaloomuuseumi teaduskonverentsi "Räägime asjast" materjalidel, mis käsitles muuseumi kogudes leiduvaid põnevamaid esemeid ja dokumente, avades nende museoloogilist tausta ja laiemat ajaloolist tagamaad.Eestikeelsetele artiklitele on lisatud inglisekeelsed lühikokkuvõtted.Sisukord:Jaak Mäll, Priidu Peetsalu. Kodasoo raudkübar. Metallograafiliste uuringute tulemusi.Gunnar Haljak. Tallinna ja Tartu lübischete dateerimisest ca 1390-1420.Ivar Leimus. Kodusandi märk - tõend vaestehoolekandest Tallinnas 16. sajandil.Krista Sarv. Jalatsileid Tallinnast Pikk tänav 48 keldrist.Ene Hiio. Tundmatu kaasmaalane Alexander von Ungern-Sternberg.Tiiu Leimus. Näitused ja messid - Eesti majanduse motivaator 1920.-1930. aastatel.Anne Ruussaar. Tartu klaasivabrikud 1930. aastatel.Mati Mandel. Ühest kõnekast meenutustekatkendist. (Muulaste küüditamine Eestist 1941. aastal) MistsellidPriidu Mikumets. Iisaku kandi rahvarõivaid Eesti Ajaloomuuseumi kogustHelle Avila. Vene õigeusu kiriku lipp Eesti Ajaloomuuseumi kogustAnne Ruussaar. Erich Kullas (Brenner) - esimene Eestis diplomeeritud klaasilihvijaMaia Madar. Läänemaailmast koju. Kohtuminister Tõnis Kalbus ja temale kuulunud esemedÜlevaatedEpp Preem. Lühike ülevaade Eesti muuseumide aastaraamatutest Kommentaare ei ole:\nViivi Rukki ja tema aeg : artikleid ja bibliograafia\nSari Eesti keele ruum : Emakeeleõpetuse Infokeskuse toimetised, 1736-6437 ; 4Tallinna Ülikooli Kirjastus, 2009Viivi Rukki oli möödunud sajandi kolme aastakümne kestel Vabariikliku Õpetajate Täiendusinstituudi metoodik ja kabinetijuhataja, kes nõustas Eesti emakeeleõpetajaid, koordineeris ja korraldas süsteemipärast täiendusõpet, ainenäitusi jms. Tema osavõtul koostatud õppekirjandus oli käibel mitu aastakümmet, tema metoodilised kirjutised pakkusid konkreetseid ja kasutatavaid õppevõtteid.\nMuutliku vikerkaare all : Näituse kataloog Aadamson-Ericu muuseum, Tallinn 6.11.2009 - 21.03.2010\nSari Underi ja Tuglase Kirjanduskeskuse kultuuriloolised kogud 4Underi ja Tuglase Kirjanduskeskus, 2010Erinevaid teoseid Underi ja Tuglase Kirjanduskeskuse kunstikollektsioonist on aastate jooksul kaasatud paljudele näitustele. Mitmeid Eesti kunstiklassika tippteoseid sisaldava kunstikogu põhiosa moodustab kirjanik Friedebert Tuglase (1886–1971) isiklik kollektsioon, kuhu on lisandunud poetess Marie Underi (1883–1980) kunstikogu ning eesti pagulaskunsti kollektsioon Eesti Kultuurifondilt Ameerika Ühendriiges. Väljapanek "Muutliku vikerkaare all" oli selle mitmekülgse kunstikogu esmakordne ülevaatlik esitlus ning avas 20. sajandi eesti kirjanike ja kunstnike omavahelisi suhteid.Eelkõige teadusliku uurimistööga tegeleva kirjanduskeskuse kunstikogule pani oma testamendiga aluse Friedebert Tuglas (1886–1971), pärandades perekonna kultuurivara – üle tuhande kunstiteose ja ligemale 16 000 raamatut – Teaduste Akadeemiale. Aastatel 1993–1994 jõudis Rootsist kirjanduskeskusesse Marie Underi ja Artur Adsoni kunstikogu. 2007. aastal andis Eesti Kultuurifond Ameerika Ühendriikides Underi ja Tuglase Kirjanduskeskusele üle oma heatasemelise kunstikogu, kuhu aastail 1968–1975 oli kogutud eelkõige Eduard Rüga nõudliku valikuga meie pagulaskunstnike Abel Lee, Endel Kõksi, Karin Lutsu, Olev Mikiveri, Eduard Rüga, Hans Tsirki, Epp Ojamaa, Otto Paju, Anne-Reet Parise, Arno Vihalemma, Osvald Timmase ja teiste loomingut.Tänaseks 1159 teosega kollektsiooni kuuluvad mitmed Eesti kunstiloos märgilised teosed, nagu Nikolai Triigi "Konrad Mäe portree" aastast 1908, mis selleks näituseks ka täielikult restaureeriti, Ants Laikmaa "Marie Underi portree" (1904), Aleksander Tassa "Amori tempel Versailles's" (1912) ning hea valik Konrad Mäe, Aleksander Tassa, Nikolai Triigi, Ants Laikmaa, Ado Vabbe, Märt Laarmani, Eduard Wiiralti, Gori, August Roosilehe, Anton Starkopfi, Jaan Vahtra, Andrus Johani, Aleksander Mülberi, Hando Mugasto, Arkadio Laigo, Vive Tolli, Evald Okase ja paljude teiste tuntud eesti kunstnike loomingust. Mõistagi on Underi ja eriti Tuglase kogus suur osa illustratsioonidel. Tähelepanuväärseima välisautorina on esindatud Oskar Kokoschka illustratsiooniga Underi "Kogutud luuletustele" 1958. aastast.Kunstikogu kujunemist vaadates joonistub hästi välja kultuurilooliselt huvitav sissevaade kirjanike ja kunstnike omavahelistesse suhetesse. Kommentaare ei ole:\nSari Äripäeva raamat : Taskumentornr. 3Äripäev, 2010Mida sa teeksid, kui sinu parim töötaja homme töölt lahkuks? Mis siis, kui sinu kontorihoones oleks tulekahju ja sa ei pääseks mitu nädalat oma arvuti või kaustade juurde – või mis veel hullem, sa jääksid oma isiklikest kaustadest üldse ilma? Kas sa saaksid edasi töötada ja täita klientidele, müüjatele ja tarnijatele antud lubadusi? Paljude meelest on kriisijuhtimine siseauditi ametnike, vastutavate töötajate ja suhtekorraldajate pärusmaa. See on osaliselt tõsi – need inimesed saavad kõige paremini hakkama kriisidega, mis puudutavad toodete rikkumist, toiduainete saastumist või moonutatud kasumiaruannet. Ent ootamatuid sündmusi, mis võivad sinu osakonda või ettevõtet hävitavalt mõjutada, on teisigi. Näiteks ei suuda tarnija kohale toimetada äärmiselt olulist saadetist või muudab tähtsa meeskonnaliikme pikaajaline haigus keeruliseks või võimatuks vajaliku töö tegemise. Kuid etteplaneerimise abil saad võimaliku katastroofi mõju leevendada, seda ennetada või mõnikord oma ettevõttele kriisist koguni kasu tuua. Raamatus kirjeldatakse protsessi, mis aitab sul kriise efektiivselt juhtida, ole sa siis firma või osakonna juhataja või meeskonna juht. Kriis on muutus – ootamatu või pikema aja jooksul kujunenud –, mis tekitab kohest lahendamist vajava pakilise probleemi. Kriis võib võtta mitmeid vorme:- Avastatakse eluohtlikud tootevead.- Häkkerid lülitavad välja terve firma arvutisüsteemi ja takistavad klientide juurdepääsu.- Külm hävitab piirkonna tsitruseliste saagi.- Terroristide rünnak hävitab elusid ja hooneid.- Sureb oluline töötaja ja talle pole kohe asendajat võtta.Kriisid ei ole äritsükli normaalsed tõusud ja mõõnad ehk korduvad probleemid, millega tuleb tegelda riske võttes ja uusi võimalusi uurides. Kriisid on piinarikkad painavad sündmused. Ometi võib nendest rasketest kogemustest ka head sündida. Õppetund, mille kriisi lahendamine annab, aitab edasisi kriise ennetada, juhtida ja pakub vahel koguni uusi võimalusi. Raamatust saab teada kriiside nelja liigi kohta, milleks on loomulikud ehk ettevõttega seotud sündmused, tehnoloogiarikked, majanduslikud tegurid (näiteks järsud turukõikumised) ja ärisuhete kriisid. Ehkki kriiside leevendamiseks ei ole lihtsat valemit, võib kriisijuhtimise jagada kuude etappi. Need etapid on: kriisi ennetamine, kriisijuhtimiseks valmistumine, kriisi teadvustamine, kriisi ohjeldamine, kriisi lahendamine ja lõpuks kriisist õppimine. Kommentaare ei ole:\nSari Äripäeva raamat : Taskmentor nr. 4Äripäev, 2010Kell on pool kaheksa reede õhtul ja sina oled ikka töölaua taga kontoris – pärast pikka ja stressirohket nädalat. Nädala alguses andis üks sinu parimatest töötajatest lahkumisavalduse. Firmas liiguvad jutud koondamistest. Ja kaks tundi tagasi tõi ülemus sinu lauale terve hunniku uusi projekte. Sa tunned, kuidas adrenaliin soontes möllab. Ent järele mõeldes mõistad, et stress ei piirdu ainult viimase nädalaga. Töö juures on olukord juba mitu kuud keeruline olnud ja see hakkab närvidele käima. “No kuule,” ütled sa endale. “Elu on edaspidigi täis stressirohkeid olukordi. Ära tee neist välja, need kaovad iseenesest.” Sul on õigus selles osas, et stress on osa meie elust. Ent selle eiramise osas tasuks ettevaatlik olla. Kui sa lased stressitasemel liiga kõrgele kerkida – või liiga kaua kõrge olla –, võid sina ise, sinu meeskond ja ka su firma selle eest kallist hinda maksta. Allasurutud kahjulik stress võib tervisele ja sinu töötulemustele hakata mõjuma ega lase sul oma meeskonda efektiivselt juhtida, mis omakorda takistab selle optimaalset tööd. Ometi pole stress alati halb. Mõistlikul tasemel võib see sinusse energiat süstida ning ärgitada lahendama tööalaseid probleeme ja saavutama eesmärke. Stressijuhtimise võti? Teha vahet kasulikul ja kahjulikul stressil ning hinnata seejärel oma stressitaset. Kui see hakkab lähenema ohtlikule piirile, asu seda ohjama raamatus kirjeldatud lihtsate meetodite abil. Sa avastad, et kaitsetuse- ja võimetusetunde – mis on peamised stressi põhjustajad – vähendamine on esimene tähtis samm. Sa ei saa – ega tohigi – stressist täielikult vabaneda. Aga sa võid õppida seda juhtima, nii et see töötab sinu kasuks, mitte kahjuks. Muretsemise põhivõrrand. Mis põhjustab haiglast muretsemist? Kui sa tunned end arvatavate ohtude ees kaitsetuna ja arvad, et sul on olukorra üle kontrolli saavutamiseks vähe võimu, võib muretsemise ja ängistuse tase kergesti tõusta. Matemaatiliselt väljendudes:Suurenenud kaitsetusetunne + vähenenud võimutunne = muretsemise kasv.Suurenenud kaitsetusetunne sunnib sind ohte üle hindama, nii et tühisest probleemist saab painaja. Kui näiteks sinu korterikulud ületavad ühel kuul eelarves lubatu, võid sa hakata kujutama ette, et terve aastaeelarve läheb ettenägematute kulude nahka.Vähenenud võimutunne sunnib sind aga unustama või alahindama jõudu, mis on ohuga võitlemiseks sinu sees. Kui näiteks kulud on ületanud ettenähtud piiri, võid sa unustada, et sul on võimu selle põhjusi hinnata ja astuda olukorra parandamiseks järgmisel kuul asjakohaseid samme\nSari Äripäeva raamat : Taskumentor nr. 2Äripäev, 2010 Mentor Susan Alvey raamatust „Töötajate koondamine“ leiab infot ja abivahendeid, kuidas tegelda koondamise kõige keerulisemate aspektidega, sealhulgas näiteks, kuidas põhjendada koondamist, keda koondada, kuidas sellest teatada ja kuidas hiljem meeskonna produktiivsust säilitada.Kui sa oled tüüpiline juht, pelgad sa töötajate koondamist, ja põhjusega. See võib olla iga juhi ja iga ettevõtte ajaloo üks keerulisemaid ja valusamaid ülesandeid. Koondamistega seostuvad ärevad emotsioonid ja tõsised tagajärjed − muud probleemid võivad olla nii keerukad ja pingelised, et paljud juhid koondavad valesti või hoiduvad sellest üldse.Kahjuks on koondamine organisatsiooni tegevuse üks osa, eriti majanduslikult keerulistel aegadel. Juhid, kes ei taha õppida, kuidas töötajaid õigesti koondada, teevadki seda valesti. Ja valesti koondamine võib kalliks maksma minna: see võib püsivalt kahjustada sinu mainet ja professionaalset enesehinnangut ning rikkuda ka ettevõtte mainet, nii et firmal on hiljem raske tööle meelitada ja enda juures hoida andekaid töötajaid. Valesti tehtud koondamine võib viia ka hagide esitamise, usalduse kadumise ja töömoraali languseni ning sundida oma väärtust tundvaid häid töötajaid firmast lahkuma.Kõike seda arvesse võttes on äärmiselt oluline, et sa valmistuksid koondamisteks tõhusalt − juhuks, kui see peaks sinu firmas ette tulema. Mida rohkem sa koondamisest tead, seda paremini oled ette valmistunud. See raamat aitab sind. Siit leiad infot ja abivahendeid, kuidas tegelda koondamise kõige keerulisemate aspektidega, sealhulgas näiteks, kuidas põhjendada koondamist, keda koondada, kuidas sellest teatada ja kuidas hiljem meeskonna produktiivsust säilitada.Koondamine pole kunagi lihtne. Ent kui õpid seda tõhusalt ellu viima, aitad kaasa võimalusele, et sinu firma saab hakkama ja saavutab oma eesmärgid ka pärast koondamisi. Kommentaare ei ole:\nSari Äripäeva raamat : Taskumentor nr. 1Äripäev, 2010Mida suuremad on panused, seda närvilisem on otsuse tegemise protsess. Tarkade otsuste tegemiseks pead sa seda protsessi tundma. Kaheksa efektiivse otsusetegemise sammu mõistmine aitab sellele kaasa.„Otsuste tegemise“ raamatus vaatleb mentor David A. Garvin igat sammu üksikasjalikult alates eeltööst ja levinumate takistuste äratundmisest kuni alternatiivide tekitamise ja hindamise ning huvigruppideni. Siit leiad ka näpunäiteid, kuidas üldist otsusetegemise protsessi hinnata, et kogemuste kasvades selles osas pidevalt areneda.Meenuta viimast tähtsat otsust, mille sa pidid töö juures tegema. Sinu otsusest sõltus palju, ent parimat varianti ilmselt ei leitud. Tuli teha kompromisse. Lisaks teadsid sa, et valitud rada mõjutab tõsiselt sinu firmat ja töötajaid. Mida sa otsust tehes tundsid? Pärast? Kas su valik oli õige? Tarkade otsuste tegemiseks pead sa seda protsessi lahkama, selle teaduslikumaks muutma. Efektiivse otsusetegemise kaheksa sammu mõistmine aitab sellele kaasa. See raamat vaatleb igat sammu üksikasjalikult alates eeltööst ja levinumate takistuste äratundmisest kuni alternatiivide tekitamise ja hindamise ning huvigruppideni. Siit leiad ka näpunäiteid, kuidas üldist otsusetegemise protsessi hinnata, et kogemuste kasvades selles osas pidevalt areneda.\nTallinna juugendarhitektuur : Jacques Rosenbaum (1878-1944)\nKarin Hallas-MurulaEesti Arhitektuurimuuseum, 2010Jacques Rosenbaum oli Tallinna 20. sajandi alguse silmapaistvamaid arhitekte. Tema ehitised – Draakoni galerii Pikk 18, Reichmanni maja Pikk 23/25, endine pangahoone Harju 9, Seewaldi haiglahoonete kompleks, Leppenbergi lõvipeadega üürimaja Roosikrantsi 15 jt. moodustavad Tallinna hilishistoritsistliku ja juugendarhitektuuri kirkaima ja kunstipärasema osa. Raamatus on arvukalt publitseeritud ka Rosenbaumi teostamata jäänud projekte. Uurimus sisaldab uusi andmeid ja dokumente Rosenbaumi seni teadmata olnud tegevuse kohta, sealhulgas tema elu lõpuperioodil 1930. aastate Saksamaal, mida autor kogus Berliini arhiivides. Kommentaare ei ole:\nKoostanud Andres JagomägiTallinna Tehnikakõrgkool, 2009Teine, parandatud ja täiendatud trükk. Kvaliteediõpetuse loengukonspekt on mõeldud Tallinna Tehnikakõrgkooli üliõpilastele eesmärgiga anda ettekujutus kõikvõimsatest mõistetestSisu lühidalt:- Standard- Kvaliteedisüsteemi hindamine- Kvaliteedimudelid- Kvaliteedi- ja keskkonnajuhtimine organistatsioonis- Juhtkonna kohustused- Kvaliteedijuhtimise süsteemi loomine organisatsioonis- Ressursside juhtimine- Tooteteostus- Mõõtmine, analüüs ja parendamine- Keskkonnajuhtimine- Kvaliteedi juhtimise ja tagamise parendamise võtted\nVadja haritlane Dmitri Tsvetkov : 1890-1930\nEnn ErnitsEesti Kirjandusmuuseum, 2009 Monograafia annab põhjaliku ülevaate vadja haritlase, Tartu ülikooli kasvandiku Dimitri Tsvetkovi (1890–1930) traagilisest elukäigust ning annab hinnangu ta tegevusele kodumurde sõnavara talletamisel, vadjalaste elu-olu ja kombeloo kajastamisel ning rahvaluule ülestähendamisel. Kommentaare ei ole:\nLäänemere provintside arenguperspektiivid Rootsi suurriigis 16/17. sajandil (3. osa)\n17. raamat sarjast Eesti Ajalooarhiivi toimetisedEesti Ajalooarhiiv, 2009Raamatute sarja kolmandas teoses lahatakse 16/17. sajandi ühiskonnaelu väga erinevaid tahke Läänemere provintside riigiõiguslikust asendist Rootsi impeeriumis institutsiooniajaloo ning kiriku- ja vaimuelu aspektideni, majandusest ja kommunikatsioonist rahvusvahelise poliitikani. Kommentaare ei ole:\nMu kallis Niina : Raimond Valgre kirju Niina Nikolajevna Vassiljevale 1944-1949\n10. raamat ja postkaardikomplekt (21tk) sarjast ElavikEesti Teatri- ja Muusikamuuseum, 2010„Mu kallis Niina!” on ühe armastuse lugu kirjades – Raimond Valgre kirjad Niina Vassiljevale aastatel 1944–1949. Valitud kirjad moodustavad panoraamse vaate armastava inimese tundeelule, taustaks sõjalõpu ja -järgse aja sündmused ning üleelamised. Raamatu juurde kuulub Raimond Valgre joonistustel põhinev postkaardikomplekt „My Lifestory” – Valgre elulugu värssides.Niina Vassiljeva: „Kirjutasime teineteisele väga tihti, peaaegu iga päev. Vaatamata sellele, et me rääkisime oma kirjades väga paljust, jäi ta mulle mõnes mõttes ikkagi mõistatuseks.”1944. aasta varakevad. Raimond Valgrel oli seljataga ränkraske sõjateekond tagalas ja sõjatandril – algul mobiliseerituna tööpataljonis Siberi põhjaosas Kotlases, siis Arhangelskis, siis jälle idas Tšebarkulis, edasi Eesti diviisis rindepillimehena, kuni Velikije Luki lahingupõrguni välja. 1944. aasta varakevadel oldi Leningradis Eesti korpuse džässorkestriga. Toimus väeosadevaheline isetegevuskonkurss-ülevaatus, mitme kontserdiga esineti ka hotellis Oktjabrskaja, kus tol ajal resideerus Eesti valitsus. Orkestrimehed peatusid Leningradi rinde jaotuspunktis Fontanka tänav 90, vanaaegses kolmekorruselises kasarmus. Samas majas asus nn majandusrood – ligi kolmkümmend noort naist, kes teenindasid rinde jaotuspunkti, olid saabuvate sõdurite registreerijad, meditsiiniõed, majandustöölised.Ühel veebruarilõpu õhtul toimus Eesti džässorkestri ruumides improviseeritud tantsuõhtu-ball, osalejaiks eesti pillimehed ja majandusroodu neiud. Mõne aja pärast see ball kordus ja siis Raimond Valgre ja Niina Vassiljeva kohtusidki.Eesti Raadiole antud intervjuus kirjeldas Niina Vassiljeva seda kohtumist niiviisi:[---] Tantsides oli mul kogu aeg tunne, et keegi mind pidevalt jälgib. Siis, kui ma teda märkasin, meie pilgud kohtusid, ta tõusis ja tuli minu juurde. Ta hakkas minuga tantsima ja nii me tutvusime. Selgus, et me mõlemad võime rääkida ja aru saada teineteisest vaid inglise keeles. Mina alustasin sel ajal inglise keele õppimist, tema rääkis päris soravalt. Olime väga rõõmsad, et leidsime “ühise keele”. Sellel õhtul me enam teineteisest ei lahkunud. Alguses tantsisime, siis läksime koridori. Seisime seal akna all hommikuni, aga hommikul pidi ta ära sõitma… Ja oligi kõik. Me ainult lubasime, et kirjutame teineteisele kohe.Nii algas viis aastat kestnud liigutav armastuslugu kirjades. Kirju kirjutati enamasti inglise keeles, sõjaväe tsensuuri karmistudes ka vene keeles. Kommentaare ei ole:\nKoostaja Tiit LääneSari SpordikangelasedEesti Olümpiakomitee, 2010EOK auliige August Englas on maailmameister kreeka-rooma maadluses (1953) ja vabamaadluses (1954).“August Englase pühendumus spordile, elav huvi maadluselus toimuva vastu, taktitundeline tähelepanujuhtimine noorte talentide meisterlikkuse täiustamise kõrval eriliselt nende isiksuseomaduste kujundamisele, tema heatahtlikkus ja nakatav naer on teinud Augustist olümpiapere ühe lugupeetavama liikme. Selle raamatu väljaandmine on Eesti Olümpiakomitee tagasihoidlik tänuavaldus meie suurmehele”, kirjutas raamatu eessõnas EOK president Mart Siimann.\nEesti reformikogemus teel Euroopa Liitu : valik artikleid\nVälisministeerium, 2009Pühendatud suursaadik Priit Kolbre (1956–2006) mälestuseleAutorite loend (praegused ametikohad)Allan Gromov, Keskkonnaministeeriumi rahvusvahelise koostöö asekantslerClyde Kull, Välisministeeriumi poliitikadirektorEhtel Halliste, rahvusvaheline avalike suhete ja kommunikatsiooni konsultantEinari Kisel, Majandus- ja Kommunikatsiooniministeeriumi asekantsler energeetika küsimustesEve Põtter, Notarite Koja notarikandidaatHenrik Hololei, Euroopa Komisjoni asepresidendi Siim Kallase kabineti juhatajaDr iur Julia Laffranque, kohtunik, Eesti Riigikohtu halduskolleegiumi ja põhiseaduslikkuse järelevalve kolleegiumi liigeKaja Tael, Välisministeeriumi asekantsler Euroopa Liidu küsimustesKarin Rannu, Välisministeeriumi Euroopa Liidu osakonna 2. büroo direktor (emapuhkusel alates septembrist 2005)Katrin Saarsalu-Layachi, Eesti suursaadik Austrias, Šveitsis ja Slovakkias, asukohaga Viinis; 2009. a. sügisest Välisministeeriumi personaliosakonna peadirektorKristina Meius, Välisministeeriumi poliitikadirektori osakonna Euroopa korrespondendi büroo direktorKyllike Sillaste-Elling, peaministri välispoliitika nõunik; 2009. a. sügisest asejuht Eesti suursaatkonnas Ameerika ÜhendriikidesLemmi Oro, Rahandusministeeriumi maksupoliitika osakonna juhatajaLiina Teras, kohtunik Uno Lõhmuse nõunik Euroopa Ühenduste KohtusMargus Rahuoja, Euroopa Komisjoni asepresidendi Siim Kallase kabineti liigeMarina Kaljurand, Välisministeeriumi asekantsler välismajanduse ja arengukoostöö küsimustesMart Laar, Riigikogu liige, Isamaa ja Res Publica Liidu (IRL) esimeesMatti Maasikas, Euroopa Liidu laienemisvoliniku Olli Rehni kabineti liigeMeelike Palli, Eesti suursaadik TaanisPaavo Palk, Euroopa Komisjoni Teabevahetuse Peadirektoraadi osakonnajuhtPriidu Ristkok, Siseministeeriumi regionaalarengu osakonna juhatajaRenaldo Mändmets, Euroopa Komisjoni Regionaalpoliitika Peadirektoraadi üksuse juhataja (vastutav Bulgaaria eest).Dr Riina Kionka, Euroopa Liidu välispoliitika juhi Javier Solana isiklik esindaja inimõiguste küsimustesToomas Kevvai, Põllumajandusministeeriumi maaelu- ja kalanduspoliitika asekantslerTunne Kelam, Euroopa Parlamendi liige, Euroopa Rahvapartei ja Euroopa Demokraatide (ERP-ED) fraktsiooni liigeTõnis Nirk, Eesti suursaadik ÜRO peakorteri ja teiste rahvusvaheliste organisatsioonide juures Genfis; 2009. a. sügisest Välisministeeriumi Euroopa Liidu osakonna peadirektorUrmas Paet, välisministerVäino Reinart, Eesti suursaadik Ameerika ÜhendriikidesTutvu teaviku sisuga SIIT Kommentaare ei ole:\nБессонница : стихи и переводы\nЛев КоноваловРедакторы: Людмила Берестовая, Юло Ало ВысарИллюстрации и оформление: Эве ПуккВильянди : Л. Коновалов, 2008 Лев Коновалов родился в 1930 году в Карелии, а среднюю школу закончил в Эстонии, в Пярну. Закончил отделение русской филологии в Тартуском университете, работал учителем в Вильянди. Сейчас поэт уже на пенсии – но как учитель, не как писатель. В 2001 году вышел его сборник «Вечерний снегопад», в 2004 – «Времена года», в 2007 – «Соловьиное эхо». Сборник стихов и переводов «Бессонница», выпущенная в уходящем 2008 году при поддержке Эстонского культурного капитала и Вильяндиской мэрии. Как значится в предисловии, Лев Коновалов стал писать стихи с ранней юности, участвовал в республиканских конференциях молодых авторов, печатался в студенческом альманахеи газетах. Его стихи звучали на волне Радио 4 и в передачах Эстонского Телевидения. Более полувека назад Лев Коновалов попробовал свои силы и в жанре поэтического перевода, его работу высоко оценила, например, такая известная эстонская поэтесса, как Бетти Альвер.Я виноват,но ты не уходи.Боюсь, ты можешьвовсе не вернуться.Позволь на мигприжать тебя к груди,К твоим губамгубами прикоснуться. В твоих глазахпылает пламя мщения.Уйми свой пыл,себе не навреди.Я в сотый разготов просить прощения.Я виноват.но ты не уходи... Kommentaare ei ole:\nInimorganismi biomolekulid ja nende meditsiiniliselt olulisemad ülesanded : Inimorganismi metabolism, selle häired ja haigused\nEllo Karelson, Aune Rehema, Kersti Zilmer, Mihkel Zilmer ja Tiiu VihalemmAvita, 2010Raamat on autorite eelmiste meditsiiniliste biokeemia õpikute edasiarendus. Raamatut iseloomustavad selgelt kliiniline orientatsioon ja analüüsi-info inimorganismi põhisus, st on välditud katseklaasis saadud faktide ning loomkatsete tulemuste suvaline inkorporeerimine inimorganismi metabolismi ja funktsioneerimise käsitlusse. Kommentaare ei ole:\nPühade ja vaimsete paikade atlas : Avasta kogu maailmas müstilise väega kohti\nDavid DouglasVarrak, 2010Mis teeb ühe paiga pühaks? Kas on tõepoolest olemas nii võimsaid paiku, kus terved inimrühmad kogevad sarnast vaimset mõju? Kas inimene saab tugevdada seda energiat läbi oma tegevuse? Raamatus vaadeldakse müstilise väega kohti üle kogu maailma ja uuritakse inimese, usu ja maastiku vahelisi seoseid. Tutvustatakse nii iidseid kui ka hilisemaid pühasid paiku, alates neitsi Maarja pühamust Prantsusmaal Rocamadouris kuni Callanishi salapäraste megaliitideni Lewise saarel.Lehitse raamatut SIIT\nMichael J. BentonSari Seitsekümmend Koolibri, 2010Rahvusvaheline teadlaste kollektiiv jagab lugejatega oma teadmisi loodusteaduste suurimatest ja uusimatest avastustest. Seitsmes osas käsitletakse meie planeedi ja eluslooduse päritolu, geoloogilisi protsesse, eveolutsiooni olemust ja avaldumist, biogeograafiat ja keskkonda, taimestikku ja loomastikku, loomade käitumist, kliimasoojenemist ja tulevikuarenguid. Rikkalikult illustreeritud raamat vastab ka paljudele põnevatele küsimustele, näiteks milline on olnud kõigi aegade suurim vulkaanipurse, kuidas arenes silm, kas poolustel on olnud alati jää, kas inimesed on ainsad teadvusega olendid jne.Lehitse raamatut SIIT\nObscurum per obscurius : [näitus religioonide konflikti teemadel] : Tallinna Kunstihoone, 28.05-6.07.2008\nTallinna Kunstihoone Fond, 2008Illustreerival pildil oleva teose autor:© Alexander KosolapovNäitus "Obscurum per obscurius"Kunstihoones käsitles religiooni ja demokraatia suhteid Ilja Sundelevitshi ja Reet Varblase kureeritud näitus "Obscurum per obscurius". Vaatluse alla oli võetud religioonidevaheliste potentsiaalsete ja reaalsete konfliktide küsimused järgmistes valdkondades: inimese usk ning religioon kui süsteem, religioonide paljusus ühes kultuuriruumis ning religioossete tunnetega manipuleerimine - kas siis konsumeristliku ühiskonna huvides või võimu saavutamiseks vaenulike stereotüüpide tekitamise kaudu.Kolm suurt religiooni, mis on praeguses Lääne tsivilisatsioonis esindatud, kipuvad olema autoritaarsed ja totaalsed: iga usund arvab (kaldub arvama), et on ainuõige ja et tal on ainukesena õigus representeerida inimese ja jumala suhet. Nende vahel valitseb nii teoloogiline kui ka sotsiaalpoliitiline konflikt.Kuraatorid leidsid, et sõnavabadust saab täielikult ellu viia ainult sekulaarse mõttelaadi raamistikus. Demokraatlik ühiskond peaks püüdlema selle poole, et lükata tolerantsi piire võimalikult laiaks, vältides samal ajal vastuseisu oma kodanike kultuuriliste ja religioossete hoiakutega. Kuivõrd on demokraatlikus ühiskonnas üleüldse võimalik aktsepteerida üksteise suhtes vaenulikke religioone? Ja vastupidi: kuivõrd tohib demokraatlik ühiskond sekkuda väljakujunenud normidesse? Kuidas on võimalik neid konflikte lahendada? Kes otsustab, kus algab võõra usu totalitaarsus teises kultuuriruumis?Näitusel osales 31 kunstnikku 14 riigist; Eestit esindasid Anu Juurak, Leonhard Lapin, Peeter Laurits, Raul Meel, Tanja Muravskaja, Terje Ojaver, Jüri Ojaver, Daniela Anna Rodgers ja Paul Rodgers, Liina Siib ja Jaan Toomik.Kõne all oleva näituse eellugu ulatus 2003. aastasse. Siis oli Moskvas Sahharovi keskuses näitus "Ettevaatust religioon", mis vaatas Vene Õigeusule kriitilise ja iroonilise pilguga."Kui näitus oli viis päeva olnud, siis tungisid sinna sisse kolm kuni neli munka, võtsid hõlma alt suured malakad ja peksid näituse segi. Näituse korraldajad kaebasid huligaanid kohtusse, neil ei alustatud süüasja, mõisteti õigeks, aga näituse korraldajad anti kohtu alla," rääkis kuraator Reet Varblane.Neli kuraatorit mõisteti süüdi, kaks neist, armeenlased, põgenesid hirmunult tagasi kodumaale.Tallinna Kunstihoones üleval olnud näitus oli Moskva näituse edasiarendus. Kunstnikud ammutasid ainest kolme suurema religiooni mitme tasandi vastuoludest. Alates üksikisiku ja sootsiumi, lõpetades religioossete tunnetega manipuleerimise probleemist.Teoloog Toomas Pauli sõnul on Eesti sarnaselt suure osaga moodsast Euroopast äärmiselt vastuvõtlik kõiksugustele religiooni aseainetele."Horoskoobiusk on ju täiesti üldine. Kuigi 16% usub isikulist jumalat, 56% usub tonte ja haldjaid ja poltergeiste. Religioon ei tarvitse olla organisatsiooniga vaid moodsas maailmas on ta pigemini kodus kokku segatud kokteil," rääkis Paul. Kommentaare ei ole:\nAnu Põder : isikukataloog\nTallinna Kunstihoone Fond, 2009Anu Põder on filosoofiline kunstnik, kuid ta ei mängi keerulistele diskursustele, ei refereeri ega tsiteeri tuntud klassikuid. Ta tundub olevat täiesti vaba sekundaarsest väärtustesüsteemist.Anu Põdra kunsti filosoofilisus seisneb tema oma elutunnetuses, -kogemuses. See kõik ei tähenda, et Anu Põder ei tunneks praegust kunsti või kunstiajalugu või ei hooliks sellest. Sugugi mitte, kuid ta on osanud teiste loodust-kogetust filtreerida just selle iva, mis orgaaniliselt sobib tema oma kogemusse, et siis selle pinnal konstrueerida midagi uut.Ta teab, et visuaalne kujund hakkab toimima ainult siis, kui sellele on tähendus antud ja kui selle tähenduseni on jõutud oma kogemuse kaudu, ning et kunsti tähenduslikkus jõuab vaatajani just visuaalse kujundi veenvuse kaudu.Ja just seetõttu on ta üks väheseid eesti skulptoreid, kes on äratanud kõige erinevate huvide ja hoiakute, erinevas vanuses kuraatorite-kriitikute tähelepanu. Teda on oma kuraatoriprojektidesse tahtnud eakaaslased, aga ta on olnud samavõrd köitev ka päris noortele kuraatoritele, kunstiteadlastele või kunstnikele.Anu Põdra isikkataloogi on kujundanud Denes Farkas, tekstid on kirjutanud Juta Kivimäe, Mirjam Peil, Reet Varblane ja Jaan Elken, toimetanud on Reet Varblane. Välja on andnud SA Tallinna Kunstihoone Fond. Kommentaare ei ole:\nNoorte kaasamine ja osalus: käsiraamat noorele, noortekogule, noortevolikogule, ametnikule, noorsootöötajale, maakonna ja kohaliku omavalitsuse juhile\nEesti Noorteühenduste Liit, 2009Raamatus käsitletakse noorte osaluse teemasid laiemalt, räägitakse noorte osaluskogudest, kohalike omavalitsuste noorte kaasamisest, noorsootööst ning antakse praktilisi näpunäiteid. ”Kaasamine ja osalemine on noorsootöö vallas väga olulised teemad, materjal on suunatud nii noortele kui noortega tegelevaile inimestele,” selgitab ENLi noortekogude ja noortevolikogude koordinaator Kristo Notton. ”Raamatust võidavad nii olemasolevate osaluskogude noored kui ka aktiivsed noored, kelle kodukohas noortevolikogu veel ei ole. Samuti on palju infot maavalitsustes ja kohalikes omavalitsustes noortega töötavatele inimestele,” lisab Notton. Raamatus leiab mõtteid küsimustele: miks osaleda, kuidas osaleda, kust leida raha, mis on kommunikatsioon ning milleks noori kaasata? Raamatusse on lisatud ka mitmeid noorte praktilisi näiteid ning tehnikaid alates tegevuskava näidisest lõpetades pressiteatega. Käsiraamatu väljaandmist toetasid Eesti Noorsootöö Keskus ja Hasartmängumaksu Nõukogu.Käsiraamatut saab lugeda ka SIIT Kommentaare ei ole:\nIntrovertne juht : Oma sisemise jõu avastamiseks\nJennifer B. KahnweilerSari Äripäeva raamatÄripäev, 2010Teadlased on selgitanud, et 50 % inimestest ja 40% juhtivtöötajatest on introverdid. Eestlased on loomu poolest vaiksed ja tagasihoidlikud ja meil on introvertide osakaal ilmselt suuremgi.Vastupidiselt levinud arvamusele ei ole sissepoole elav introvert see, kes peab väljapoole elavale ekstraverdile alla jääma. Temal on oma vaikivad tugevused, mida rakendades sellised kuulsad introverdid nagu Bill Gates ja Warren Buffett tippu jõudsid. Kuidas avastada oma vaikivaid tugevusi ja neid ära kasutada kirjutab Jennifer B. Kahnweiler oma raamatus „Introvertne juht“.Introvertne juht ei tõtta nagu tema ekstravertne kolleeg igal võimalusel ja üsna kärarikkalt oma arvamust avaldama, ta ei ürita trügida üle teiste peade ega olla „igas pulmas peigmees“. Selles mõttes on ta meile, eestlastele, üsna loomuomane juhitüüp. Pigem enne mõtleb, kui ütleb ja kui midagi ütleb, siis tõesti ka mõtleb seda, mitte ei ürita musta valgeks rääkida. Veidi mõtlik ja tagasihoidlik, aga siiski valmis oma koha eest võitlema. Kuna läänelik ärikultuur hindab just esirinnas ja rambivalguses püsimist, siis tuleb introvertsel juhil midagi ette võtta, et mitte lasta end välja tõugata. Tal tuleb end mitte muuta, vaid kohandada. Raamat õpetab nägema, millised on introvertse juhi kasutud käitumisviisid – vaenlast tundes on võimalik valida sobilik vastumürk. See on asjalik õpik kogu võtmekimbuga, mis aitab avada uksi vajalike juhtimisoskuste juurde. Näiteks, kuidas tulla toime stressiga, kuidas mängleva kergusega suhelda teile võõraste, kuid vajalike inimestega, kuidas pühenduda olulisematele projektidele, millised nipid aitavad üle saada esinemiskartusest, mida räägib teie kehakeel jms. Et saada või kindlustada juhikohta, tuleb introvertsel liidril teadlikult omandada teatud käitumisviise, mis nn sündinud juhtidele on looduse poolt kaasa antud. Tuleb õppida tundma oma nõrku ja tugevaid külgi, milleks raamatus on abistavad küsimustikud. Samuti on siin toodud mitmeid tüüpiliste tööalaste olukordade näiteid ja võimalikud lahendused. Maailmas on paljud introvertsed juhid alates Bill Gatesist olnud üliedukad just neid nippe kasutades. Raamat õpetab seda, mille kohta meie vanasõna ütleb lühidalt: „Igaüks on oma õnne sepp“. Sepaks olemine eeldab aga eesmärke, tegevust ja pingutamist, mitte asjatut ootust, et küll kõik kuidagi iseenesest sujub.Sirvi raamatu esimesi lehekülgi SIIT Kommentaare ei ole:\nSari NO99 ajakiri 2Teater NO99, 2010Teater NO 99 sünnipäeva raames ilmus ajakirja teine number. Esimene number ilmus kolm aastat tagasi. Kaante vahel Tuglas, Sillar, Malmsten, NO99 trupp, de Niro, Ojasoo-Semper, Kolk, Rois, Ole, Shapiro, Allik, Pacino, Tormis, Finzi, Raud, Spengler, Meyerhoff, Vautier, Ronald ja Riks, Viiding jt. Raamatu toimetas Eero Epner.\nDan Ben-AmoseSari Sator nr 9MTÜ Eesti Folkloori Instituut, 2009Dan Ben-Amos on Pennsylvania ülikooli professor, maailma üks juhtivamaid ja tsiteeritumaid folkloriste. Klassikalisteks õppeartikliteks on kujunenud tema uuendatud folkloori definitsioon, esituskonteksti uurimused jm kirjutised.Kogumikku on autor valinud artiklid, mis käsitlevad folklooriteooriat, juudi huumorit ja narratiive ning juudi kirjanike suhtumist folkloori. Lisaks on kogumikus ka artiklid aafrika folkloorist. See raamat peaks kindlasti kuuluma rahvaluule harrastajate ja õppijate lugemislauale, aga arvestades temaatika laia haaret pakub see kindlasti huvi ka laiemale üldsusele.Raamatu valmimist on toetanud Eesti Kultuurkapital. Väljaanne on seotud sihtfinantseeritava teemaga SF0030181s08.\nEesti Vabariigi postmargid ja tervikasjad : kataloog 2010 = Catalogue of Republic of Estonia postage stamps and postal stationery 2010\nEesti Muinsuskaitse Selts, 2010Kataloog hõlmab Eesti Vabariigis aastatel 1918–1940 ning 1991–2007 ilmunud postmarke ja tervikasju, samuti 1918. ja 1941.–1944.a Saksa okupatsiooni ajal Eestis kasutusel olnud postmarke ja tervikasju ning eri aegade kohalikke väljaandeid. Kommentaare ei ole:\nEesti murrete sõnaraamat : V. köide, 21. vihik (laulus-liivutama)\nAnu Haak, Evi Juhkam, Ann Kask, Mari Must, Salme Nigol, Ellen Niit, Vilja Oja, Eevi Ross, Aldi Sepp, Aili Univere, Helmi ViiresEesti Keele Sihtasutus, 2010\nPöörased aastad : Euroopa 1900-1914\nPhilip BlomVarrak, 2010Alustades tohutute lootustega, mida uue sajandi alguses kehastas 1900. aasta Pariisi maailmanäitus oma sära ja hiilgusega ning lõpetades Habsburgide ertshertsogi laineid löönud mõrvamisega Sarajevos 1914. aastal, toob ajaloolane Philipp Blom meie ette kõnealuse erakordse ajastu kroonika üksikute aastate kaupa. Alanud uue sajandi näitelaval astuvad vaheldumisi üles peaministrid ja talumehed, anarhistid ja näitlejad, teadlased ja psühhopaadid, kujundades kokku katastroofi äärel balansseeriva ebakindla ajastu koondportree. Euroopat aastail 1900-1914 iseloomustavad kõikvõimalikud vastuolud ja olemuselt loovad uuendused. Peamised päevakorda tõusnud teemad olid terrorism, üleilmastumine, väljaränne, tarbijamentaliteet, moraaliväärtuste kadumine ja suurriikide rivaliteet. Kahekümnes sajand ei sündinud mitte Esimese maailmasõja ajal kaevikutes, vaid ikkagi sõjale eelnenud viieteistkümne peapöörituserohke aasta jooksul. Selle lühikese aja jooksul mõjutasid kogu maailma tööstusrevolutsiooniga kaasnevad kõikvõimalikud poliitilised ja isiklikku laadi vapustused. Linnad hakkasid kasvama kiiremini kui kunagi varem, üha rohkem inimesi põgenes maalt ja kaotas oma traditsioonilise identiteedi; teadus pakkus inimestele nii uusi võimalusi kui ka tekitas hämmingut; haridus muutis miljonite inimeste vaateid maailmale; massiliselt toodetud asjad tõid muutusi igapäevaellu; tööstustöölised hakkasid nõudma enesele osalust poliitilises võimus ja naised asusid üha energilisemalt nõudma enesele olulisemat rolli ühiskonnas, aga ka suuremat sõnaõigust seksuaalsuhete vallas.Loe Eesti Ekspressis ilmunud Andrei Hvostovi raamatutuvustust SIIT\nAnatol Hin, Alexander Kudryavtsev, Vladimir Bubentsov, Avraam SeredinskiKülim, 2010Loova mõtte suunaja ning mõtlemise tõhustajana on viimastel aastakümnetel kogu maailmas levinud ja rohkesti kiitust pälvinud loov probleemilahendus TRIZ. Ehkki suhteliselt keerukas omandada, on see meetod tõhus. TRIZi kohta on ilmunud sadu raamatuid paljudes keeltes ning korraldatakse maailma- ja piirkondlikke konverentse. Viimastel ajal on eriti edukad rakendajad USA ja Lääne Euroopa kõrval Korea, Jaapani ja Austraalia ettevõtted. On tekkinud meetodi variandid TIPS, USIT jt. Selle teooria rajas insener Genrich Altshuller poolt möödund sajandi teisel poolel, et asendada intuitiivne ja juhuslik katse-eksituse meetodil põhinev loomeviis süstemaatilise mõtlemisstrateegiaga, mis lubab igal hea ettevalmistusega spetsialistil saada olulisi tulemusi loometöös ja loometööd oluliselt kiirendada. Aluseks on süsteemide arenguseaduste tunnetamine, loomepsühholoogia ja ülemaailmne leiutamiskogemus. Esialgsest kitsamast eesmärgist – inseneriloomingu toetamisest – on jõutud selle loova mõtteviisi rakendamiseni pedagoogikas, teaduses, loomepsühholoogia uurimises eneses. Igaüks, kes on vaevunud pingutama, et selles teoorias koduneda, leiab, et ta on hakanud maailma vaatama hoopis uue pilguga. Käesolev raamat on väiksemahuline, kuid annab aabitsatõed selle mõtlemisteooria aluste ja põhiliste tööriistade kohta. Toodud on selged näited ja ülesandeid iseseisvaks lahendamiseks. Raamat sobib suurepäraselt esimeseks abimaterjaliks iseseisval õppimisel või kursustel kasutamiseks, kuna on kirjutatud maailmas tuntud TRIZi arendajate poolt, kes on koolitanud spetsialiste Venemaal, Koreas, Prantsusmaal ja Mehhikos. Kommentaare ei ole:\nTeosta end : Karjääriõpetus. Info. Nõuanded. Testid\nTiit SaksakulmEllervo, 2010Edasiõppijatele, eeskätt pohikooli lõpetajatele ning gümnasistidele mõeldud raamat võtab kokku eriala elukutsevalikuks, edasise haridus- ja karjääritee valikuks vajalikud teadmised ja oskused. I osa on sissejuhatav, töö ning karjääri mõisteid selgitavII osa arendab oskust hinnata oma isiksuslikke eeldusi kutse- ja karjäärivalikute tegemiseksIII osa aitab mõtestada karjääritee eri varianteIV osa annab läbilõike eri majandussektoritega seostuvatest eriala valiku võimalustest eesti kutse- ja kõrgharidussüsteemisV osa aitab mõista töömaailma siirdumist, selle nõuete ja tingimustega kohanemiseks vajalikke toimetulekuoskusi. Raamat sisaldab infot, nõuandeid, kutsevaliku teste, mitmesuguseid ülesandeid ja küsimustikke. Enda antud vastuste kontrollimiseks on lisatud õiged vastused. Kommentaare ei ole:\nAave Hannus, Andre Koka, Jorgen Matsi ja Lennart RaudseppAtlex, 2010Spordipsühholoogia on viimase kolme kümnendi jooksul olnud liikumis- ja sporditeaduste kiiremini arenevaid distsipliine nii akadeemilises kui ka rakenduslikus mõttes. Oluliselt on laienenud ka teadlaste ring, kes spordipsühholoogia valdkonda uurivad või ülikoolipingis omandatud teadmisi sportlaste ja meeskondade spordipsühholoogilisel nõustamisel kasutavad.Kahjuks peame tõdema, et Eesti spordipsühholoogid on lugejatele võlgu emakeelse ülevaate spordipsühholoogia olulisematest teemadest. Käesoleva õpiku väljaandmisega püüame anda enda panuse selle tühimiku täitmisel. Tahtmata aga lugejaid kohe ära hirmutada, tuleb siiski märkida, et õpikus sisalduvaid teemasid on käsitletud teaduspõhiselt, palju on lisatud tulemusi uuemate teadusteooriate ja uuringute kohta.Spordipsühholoogia kitsamas mõistes koondab oma tähelepanu organiseeritud ja võistlemisele keskendunud sporditegevusega seonduvatele psüühilistele nähtustele ja protsessidele, nagu näiteks sportlase toimetulekule võistluseelse ärevusega või meeskonna loomisega seotud probleemidele.Spordi harrastamise psühholoogia seevastu püüab ennekõike mõista mittevõistlusliku kehalise tegevuse aluseks olevaid psüühilisi protsesse, keskendudes sagedamini kehalise tervise ja füüsilise vormi saavutamise ning säilitamise motivatsioonilistele aspektidele, spordiharrastuse tervisepsühholoogilistele külgedele ja sellele, mil moel spordi harrastamine mõjutab psühholoogilisi protsesse. Kommentaare ei ole:\nKes kõlbab, seda kõneldakse : pühendusteos Mall Hiiemäele\nSari Eesti Rahvaluule Arhiivi toimetusedEesti Kirjandusmuuseum, 2008Käesolev artiklikogumik on austusavaldus silmapaistvale folkloristile, Eesti Rahvaluule Arhiivi kauaaegsele vanemteadurile ja arhiivi traditsioonide hoidjale Mall Hiiemäele. Kommentaare ei ole:\nKong Fuzi tarkus\nLin Yutang Tänapäev, 2010«Kong Fuzi tarkus», mis ilmus esmakordselt 1938. aastal, annab ülevaate Vana-Hiina poliitiku ja filosoofi Kong Fuzi (551–479 eKr) eluteest ja õpetusest, mida nimetatakse konfutsianismiks ning mille tuumaks on tõe- ja inimesearmastus, õiglus ja õpihimu. Konfutsianismi põhitõdede kaudu kirjeldatakse teoses hiina iidseid kombeid ja kultuuri.Lin Yutang (1895–1976) oli hiina kirjanik ja tõlkija, üks tuntumaid hiina keele ja kultuuri läände vahendajaid. Kommentaare ei ole:\nPärtel HalisteSari Eesti mõtteluguIlmamaa, 2009Käesolev raamat kujutab endast Pärtel Haliste, Tartu Ülikooli esimese eestlasest klassikalise filoloogia õppejõua ja professori, aktiivse kultuuri- ja haridustegelase (muuhulgas Kultuurkapitali komisjoni liige 1925–1931), valitud artikleid, neist kolm ilmuvad eesti keeles esmakordselt.Haliste uurimistöö keskmes oli Platoni teos «Seadused». Erialasest teaduslikust toodangust olulisemgi tundus autorile olevat üldine kultuuri- ja haridusteoreetiline tegevus ja antiikkultuuri tutvustamine. Nii on raamatus tema ehk kuulsaim kirjutis – «Klassikaline haridus ja Eesti kultuuri arendamise probleeme», samuti populaarteaduslikke artikleid, antiikkultuuri väärtustavaid kirjutisi (näiteks papüüruskirju tutvustav artiklisari, lood antiikaja olümpiamängudest), raamatututvustusi, saatesõnu ja arvustusi, ühiskondlik-poliitilisi teemakäsitlusi. Samuti lugu Pärtel Haliste elutee kurvast lõpust teel pagendusse 1944. aastal.Sirvi raamatuu esimesi lehekülgi SIIT Kommentaare ei ole:\nAnthony Wood Sari HistoricaPegasus, 2010«Vene revolutsioon» toob meie ette 20. sajandi alguse Venemaal toimunud revolutsioonid pisut harjumatu nurga all. See on pilk väljapoolt, eemalseisja vaatepunktist ja sellisena mõjub eesti lugejale vägagi värskendavalt. Vene revolutsioonile eelnenud aastakümneil ja ka revolutsiooni ajal vaidlesid erinevad Vene vasakpoolsete rühmitused ennastunustavalt, millisel kujul see murranguline sündmus lõpuks peaks toimuma ja kuidas just peaksid sotsiaalfilosoofilised teooriad seostuma konkreetse valitud taktikaga. Autori uurib selle kummalise dialoogi käiku tsaarivõimu kukutamisele eelnenud aastaist, esimestest vene sotsialistidest kuni bolševike võimu kindlustumiseni välja. Ta toob välja, kuidas arusaamad poliitilisest filosoofiast kohandati praktiliste eesmärkidega ja vajadusega võita enda poole avalik arvamus. Samuti esitab ta küsimused nagu «kas vene revolutsioon oli vältimatu?», «miks ei suutnud liberaalid kindlustada oma algset võitu?» ning «kuidas õnnestus Leninil ja tema vähestel pühendunud bolševikest kaaslastel tippu jõuda?». Tegemist on uudse, põneva ja selge sissejuhatusega selle keerulise, kuid ülimalt tähtsa perioodi ajalukku. Kommentaare ei ole:\nMarja KallasmaaEesti Keele Sihtasutus, 2010Raamatus on avaldatud Eesti Keele Instituudi kohanimekogu Hiiumaa materjal. Töö koosneb nimeartiklitest, kus märknimele lisaks on esitatud kohanimede ligikaudne häälduskuju, asukoht enamasti küla täpsusega, varaseimaid kirjapanekuid ja võimalik(ud) etümoloogia(d). Siit peaks huviline leidma vahekokkuvõtte sellest, mida Hiiumaa kohanimede uurimisel seni tehtud, aga ka midagi uut. Kommentaare ei ole:\nEesti raudteeveeremi ajalugu. Esimene osa, Vene impeeriumi ajajärk : 1870-1918\nVäravamäng, 2009 Raamatu väljaandmist on toetanud Eesti Raudteekultuuri Sihtasutus.Aastaid kestnud uurimistöö tulemusena on Jüri Loogil valminud esimene osa triloogiast «Eesti raudteeveeremi ajalugu», mis keskendub Vene impeeriumi ajajärgule (1870-1918). Rikkaliku fotomaterjali ja joonistega täiendatud raamat annab hea ülevaate Eesti rööbasteedel liikunud veeremi ajaloost. Kommentaare ei ole:\nArhitektuuri konserveerimise ajalugu\nJukka Jokilehto Eesti Kunstiakadeemia, 2010Jokilehto põhjalik uurimus käsitleb ehituspärandi hoidmist, kaitsmist ja säilitamist rohkem kui kahe aastatuhande jooksul. Raamatus on vaatluse all nii konserveerimisalase mõtte areng, seadusandluse kujunemine kui ka praktiline restaureerimistegevus Euroopas ja paljudes teistes maailma piirkondades.See ladusalt kirja pandud sisukas käsitlus muinsuskaitse ja arhitektuuri restaureerimise ajaloost ning teooriast on asendamatu õppematerjal arhitektuuriajaloo ja muinsuskaitse tudengeile, ent küllap pakub uusi vaatenurki ka arhitektuuripärandi kaitse ja uurimisega tegelevatele spetsialistidele, olles seejuures ka kaasahaarav lugemine kõigile ajaloost ja ehituspärandist huvitatuile.Jukka Jokilehto on pärit Soomest, ta on töötanud üle kolmekümne aasta ICCROMis (Kultuurivarade Säilitamise ja Restaureerimise Uurimise Rahvusvahelises Keskuses) Roomas ja missioonidel üle maailma. Ta on Nova Gorica Ülikooli professor ning UNESCO ja ICOMOSi konsultant.\nÄriseadustik (seisuga 1. veebruar 2010) : Märksõnaline sisujuht\nJuura, 2010Tekst toodud muudatuste ja täiendustega seisuga 1. veebruar 2010 Kommentaare ei ole:\nDissidentlik liikumine Eestis aastatel 1972–1987 : Dokumentide kogumik\nArvo PestiRahvusarhiiv, 2009Dokumentide kogumik annab ülevaate dissidentlikust liikumisest Nõukogude Liidus ja Eestis, poliitvangide olukorrast nõukogude õigussüsteemis. On avaldatud dissidentide avalikud pöördumised ja kirjad. Samuti on avaldatud dissidentide kriminaalasjade materjalid. Avaldatakse Juskevitši, Kiirendi, Mätiku, Soldatovi, Varato, Kreegi, Kuke, Nikluse, Niitsoo, Kalepi, Toru, Ahoneni, Pareki, Pesti, Tarto, Lina, Kõrbi ja Mõtsniku kriminaalasjad. Kogumik sisaldab isikunimede registrit. Kommentaare ei ole:\nМарина МещеряковаСерия Домашний репетиторАйрис-Пресс, 2009Справочное пособие содержит таблицы и схемы, представляющие историю развития литературы в России (от Древней Руси до начала XX века), отражающие основные теоретические понятия литературоведения (роды, виды и жанры; школы и направления; содержание и форма литературного произведения; науки о литературе). Краткий словарь литературоведческих терминов охватывает около 180 современных понятий.Пособие адресовано школьникам общеобразовательных учебных заведений, школ и классов с углубленным изучением литературы, гимназий и лицеев гуманитарного профиля, абитуриентам гуманитарных вузов. Kommentaare ei ole:\nGeniaalsuse ja täieliku kirjaoskamatuse vahel : Eesti animatsiooni lugu\nChris J. RobinsonVarrak, 2010Chris J. Robinson annab ülevaate Eesti animafilmi loost ajaloolises kontekstis, keskendudes sellele, kuidas muutuv ideoloogia on mõjutanud iga filmitegija individuaalset käekirja. Eesti ainulaadne asukoht ida ja lääne kultuuride kokkupuutepunktis on alati soodustanud uudse kunstilise mõtlemise teket ning Priit Pärna, Mati Küti, Rein Raamatu ja Elbert Tuganovi juhtimisel iseloomustab Eesti animafilmi omalaadne mõistuspärasuse ja absurdi kombinatsioon.Erinevalt paljudest teistest endistest nõukogude liiduvabariikidest elas animatsioon Eestis üle ka raudse eesriide langemise ning tänaselgi päeval, kui ühtlustavalt steriilne ja homogeenne korporatiivkultuur tõrjub omalaadsed kultuurid üle kogu maailma kõrvale, saavutavad Eesti animafilmid tänu isikupärasele, uuendusmeelsele ja omanäolisele lähenemisele rahvusvahelistel festivalidel märkimisväärset edu. Chris J. Robinson on Ottawa rahvusvahelise animafestivali kunstiline juht ja kaks korda aastas ilmuva ajakirja ASIFA toimetaja. Robinson on olnud filmiprogrammide kuraator ja žüriiliige festivalidel üle kogu maailma ja ta kirjutab kolumne mitmetele erialastele väljaannetele.Loe ka Tiit Tuumalu "Teos geniaalsuse ja kirjaoskamatuse vahelt" (Postimees 7. 03. 2010)\nAutospordi aastaraamat 2009 : Kalender. Tulemused. Reeglid\nEesti Autospordi Liit, 2009Enam kui 300-leheküljelisest reegliraamatust leiab auto- ja kardispordi reegleid, juhendeid ja muud tarvilikku infot.Raamatut saab lugeda ka veebis.Link e-raamatule (võimalus dokument ka alla laadida)Lisaks on avaldatud ka parandused, mis peamiselt puudutavad autoralli võistlusmäärustikku. Kommentaare ei ole:\nSOS hädaabi lapsevanematele : Praktiline käsiraamat tavapäraste käitumisprobleemide lahendamiseks\nLynn Clark, Ph.DErsen, 2010Kodus vaidleb laps teile vastu, kaubamajas nõuab röökides maiustusi, koolis laseb käiku rusikad – kas tuleb tuttav ette? “SOS hädaabi lapsevanematele” jagab praktilisi nõuandeid, kuidas aidata lastel oma käitumist parandada, kasutades selleks erinevaid kasvatusmeetodeid nagu “Aeg maha!”, punktisüsteemi, žetoonide ja lepingute kasutamine ning peegeldav kuulamine. Nende meetodite õigesti rakendamine aitab lapsel muuta oma käitumist paremaks ning sellega vähendada stressi ka teie pereelus. Kommentaare ei ole:\nLaste ravimine looduslike vahenditega : Lapsevanema teejuht ravimtaimede ning levinud haiguste ja vigastuste puhul kasutatavate loodusravimite juurde\nDavid Andrusia ja Andrea CandeeErsen, 2009Võimaldage oma lapsel terveneda looduslike ravimeetodite abil.Kui teie laps on haige või saanud viga, soovite, et tal hakkaks parem – kiiresti. Kuigi mõnel juhul ei ole meditsiiniabile võimalik asendust leida, ei ole retseptiravimid alati kõige parem lahendus. Paljud lapsevanemad leiavad, et looduslikud, tervist hoidvad ravimtaimed on sageli nii ohutumad kui ka tõhusamad. Nüüd jagab üle kahekümne viie aasta pikkuse erialakogemusega ravimtaimespetsialist, kes on muuseas ka kahe lapse ema, oma nõuandeid, kuidas tervist looduslikult turgutada. Raamatust leiate holistilisi ravimeetodeid tavaliste lapsepõlvevigastuste ja -haiguste raviks ning saate teada:- kuidas banaaniga pinde eemaldada- millised ravimtaimed alandavad palavikku- kuidas sibulaga ravida nii sinikaid kui kõrvavalu- miks on küüslauk looduslik antibiootikum- kuidas takistab rosmariini juuksevesi täidega nakatumist- miks piparmünditee leevendab nii pea- kui kõhuvalu. Ja mis kõige parem, need väärtuslikud nõuanded rõhutavad lähenemist, mis aitab teil õpetada oma lastele peale haiguste ravimise ka nende ennetamist.Heida raamatusse pilk SIIT\nHeiki KripsAtlex, 2010Me suhtleme, et tunda suhetest rõõmu, et saavutada enesele olulist, et täita tööülesandeid. Juhtub, et kõik ei lähe nii nagu tarvis. Inimesed ei mõista meid või meie neid. Kokkuleppeid ei saavutata või saadakse selline kokkulepe, millega ei olda rahul. Vastuolud tunduvad ületamatud. Mõtted seoses kõige sellega toovad kaasa kurbust, viha, pettumust. Tundub, nagu ei saaks me midagi muuta. Ometi saab õppida konflikte kui vastuolusid käsitlema selliselt, et nendega paremini toime tulla. Selles raamatus räägitakse konfliktide kui vastuolude olemusest ja nende liigitusest. Räägitakse sellest, et meie mõtlemise viisidest sõltub suuresti see, kuidas me oma eluga toime tuleme. Me võime elada rõõmsat elu, milles on ka ebaõnnestumisi, kuid need ei domineeri meie üle. Samas võime elada ka sellist elu, milles iga päev on raske ja vaevaline “võitlus” ning tulevik tundub tume. Raamatus antakse ülevaade suhtlemistehnikatest ning nende kasutusviisidest. Kirjeldatakse vestluse juhtimise tehnikaid. Räägitakse kehtestamisest ja läbirääkimistest. Käsitletakse gruppide juhtimise problemaatikat. Kommentaare ei ole:\nAiaviljad pisipinnal : Kottides, pottides, ämbrites, kastides ja kaussides\nMaalehe Raamat, 2010Siit saad teada, kuidas kasvatada ise endale toiupoolist isegi siis, kui ruumiga priisata pole. Raamatus on hulgaliselt nõuandeid alates sellest, millist konteinerit vastavalt taime omapärale valida, milliseid taimi kahjurite eemal hoidmiseks koos kasvatada, millal saaki korjata, väetada ja kasta kuni selleni, kuidas võidelda enamlevinud haigustega keemilisi vahendeid kasutamata.Kointeinerkasvatuseks sobilike söögitaimede valik on üllatavalt lai. Lisaks maitsetaimedele võid kasvatada ube, herneid, varajast kartulit ja juurvilja, paprikat ja tðillit, marjapõõsaid ja suve läbi saaki andvat lehtköögivilja. Proovi kasvatada ka amplitomatit, mustikapõõsaid või isegi viinapuud – selline taim ehib uhkelt ka sinu pisikest hoovi või terrassi. «Aiaviljad pisipinnal» innustab aiapidamisega alustajaid näppe mullaseks tegema ning kogenumaid looduslähedasemalt kasvatama, et rõõmu tunda nii oma kaunist tarbeaiast kui ka tervislikust heast-paremast toidulaual. Kommentaare ei ole:\nPoksi lugu : Maailma lugu 1719-2000 : Eesti lugu 1910-2000\nRein Pajur2009 Poks on ürgvana kõrgeltarenenud kunst. Osavust löökide eest põikamises onhinnatus kõrgemaks brutaalsest löögijõust. On õpitud kasutama poksitehnikakaug- ja lähivõitluse peensusi. Raamat jaotatud kahte ossa:1.maailmaajalugu(1719-2000)2. eesti poks (1910-2000) 128 leheküljele on paigutatud 400 must-valget fotot Kommentaare ei ole:\nEesti klassikaline maalikunst Enn Kunila kollektsioonis\nEero EpnerSperare, 2010Mahukas kunstiraamat «Eesti klassikaline maalikunst Enn Kunila kollektsioonis« pakub 150 aastase ülevaate eesti klassikalisest maalikunstist alates Kölerist ja lõpetades Subbiga. Saatetekstid Enn Kunila kogust valitud 85 maalile on kirjutanud kunstiteadlane Eero Epner, raamatu on kujundanud Tiit Jürna. Ligi 200-leheküljelises raamatus on iga autori ja maali kohta tutvustav tekst.Lisaks on raamatus mõned kunstiajaloolised ülevaated olulisematest perioodidest ja autoritest. Raamatu saatesõnad on kunstiteadlastelt Harry Liivrannalt ja Eero Epnerilt ning kollektsiooni loojalt Enn Kunilalt. Kommentaare ei ole:\nEpp MihkelsSari 100 roogaAjakirjade Kirjastus, 2010Kauge ja eksootiline Aasia on paelunud oma kultuuri, traditsioonide ja toiduga alati ka Eesti inimesi. Järjest enam valitakse reisisihtpunktiks Aasia maad. Ning järjest laiemaks on muutunud eksootiliste toidukaupade ja -kohtade valik Eestis, tehes uued maitsenaudingud kättesaadavamaks ka kodumaal.Raamatust leiad retsepte ja toiduvalmistamisjuhiseid, mille autor on kokku kogunud nii enda kui lähikondsete reisidelt ja maitserännakutelt. Põhirõhk on Kagu-Aasia maadel, nagu Jaapan, Vietnam, Kambodža ja Tai, mille toidukultuur on eriti põnev. Kommentaare ei ole:\nNutikas toitumine : murranguline meetod, mis aitab toidust rohkem kasu saada\nIan Maber Pegasus, 2010Nutikas toitumine on tänapäeval väga populaarse toitumisteema murranguline käsitlus, mis võimaldab saada söödavast toidust maksimaalset kasu. Ian Marberi kogemused toidudoktorina (The Food Doctor) panid ta kahtlema üksiku toitaine toimes, kui samal ajal jäeti tähelepanuta toitainete koostoime.Ta on kaua tõrjunud nn ühe sammu meetodit toitumises – näiteks «kui muretsed luude tervise pärast, söö rohkem kaltsiumi» –, sest tegeikult on selleks, et lisakaltsiumist kasu saada, vaja tarbida õiges koguses magneesiumi.Ta aitab lugejal mõista nutika toitumise põhimõtteid, süvenedes eraldi igasse toitainesse ja tuues välja, millised teised toitained selle toitaine mõju võimendavad või vähendavad; ta rakendab nutika toitumise põhimõtteid konkreetsetes valdkondades ning uurib paljusid toiduaineid, et leida, milliste teiste toiduainetega tuleks neid optimaalse toime saamiseks kombineerida. Iga toitaine juures pakub ta välja päeva näidismenüü, mis peaks andma juhtnöörid õigete valikute tegemisel. Omanda nutika toitumise harjumus ja su toitumine muutub alatiseks!IAN MARBER, Optimaalse Toitumise Instituudi diplomiga Briti toitumisteraapia assotsiatsiooni liige, on Londoni The Food Doctori kliini peanõustaja. Ta viib läbi individuaalkonsultatsioone, andes klientidele nõu kõigi toitumise aspektide kohta ja mõjude kohta, mis võivad valel toiduvalikul olla füüsilisele tervisele ning heaolule. Ta kirjutab paljudes juhtivates ajakirjades ja ajalehtedes, kaasa arvatud Men´s Health, Harper´s Bazaar, Easy Living, Evening Standard ja Daily Telegraph. Peale selle on Ian nõustaja ja kaaskolumnist kolmes Briti mõjukaimas terviseajakirjas Healthy, Zest ja Top Sante. Ta on ka viljakas kirjanik ning kõik tema raamatud on saavutanud ülemaailmse kuulsuse. The Food Doctor Healing Foods for the Mind and Body avaldati 1999. aasta septembris, sellele järgnes The Food Doctor in the City ning mitmed teised. Ian on ka nõutud külaline riigitelevisioonis ja -raadios, ta esineb regulaarselt Richardi ja Judy jutusaates. Kommentaare ei ole:\nPerekonnaseadus : seisuga 18. november 2009\nLiiga palju head teatrit : Teatrikirjutisi 1964 -...\nRahvusest riigiks = From Nation to State : Eesti A...\nRäägime asjast : Eesti Ajaloomuuseumi teaduskonver...\nViivi Rukki ja tema aeg : artikleid ja bibliograaf...\nMuutliku vikerkaare all : Näituse kataloog Aadamso...\nTallinna juugendarhitektuur : Jacques Rosenbaum (1...\nLäänemere provintside arenguperspektiivid Rootsi s...\nMu kallis Niina : Raimond Valgre kirju Niina Nikol...\nEesti reformikogemus teel Euroopa Liitu : valik ar...\nInimorganismi biomolekulid ja nende meditsiinilise...\nPühade ja vaimsete paikade atlas : Avasta kogu maa...\nObscurum per obscurius : [näitus religioonide konf...\nNoorte kaasamine ja osalus: käsiraamat noorele, no...\nEesti Vabariigi postmargid ja tervikasjad : katalo...\nEesti murrete sõnaraamat : V. köide, 21. vihik (l...\nTeosta end : Karjääriõpetus. Info. Nõuanded. Testi...\nKes kõlbab, seda kõneldakse : pühendusteos Mall Hi...\nEesti raudteeveeremi ajalugu. Esimene osa, Vene im...\nÄriseadustik (seisuga 1. veebruar 2010) : Märksõna...\nDissidentlik liikumine Eestis aastatel 1972–1987 :...\nGeniaalsuse ja täieliku kirjaoskamatuse vahel : Ee...\nAutospordi aastaraamat 2009 : Kalender. Tulemused....\nSOS hädaabi lapsevanematele : Praktiline käsiraama...\nLaste ravimine looduslike vahenditega : Lapsevanem...\nKonfliktidest ja suhtlemisoskustest õpetamisel nin...\nAiaviljad pisipinnal : Kottides, pottides, ämbrite...\nPoksi lugu : Maailma lugu 1719-2000 : Eesti lugu 1...\nEesti klassikaline maalikunst Enn Kunila kollektsi...\nNutikas toitumine : murranguline meetod, mis aitab...\nKonkurentsiõigus ja praktika\nLapse arengu hindamine ja toetamine\nMeie lapse käitumine\nGermaanlased : Uut, huvitavat ja üllatavat põhjapo...\nÕngemees kalavetel : 4\nMuusika läbi vaimu II osa : Renessansist Bachini\nRiigiraamatukogu haruldused : Valik 16.-18. sajand...\nLibrary spirit in the Nordic and Baltic countries:...\nKeeleuurija ja sõnaseadja Elli Riikoja\nElektroonika ja infotehnika leksikon : Inglise-sak...\nEesti-vene sõnaraamat : 5 = Эстонско-русский слова...\nEesti-Vene piirileping : Ära andmine või äraandmin...


Teravilja arengukava aitab tootmise ja töötlemise mahule kaasa - Põllumajandusuudised\nTeravilja arengukava aitab tootmise ja töötlemise mahule kaasa\nKoostamisel on Eesti teraviljasektori arengukava, mille eesmärk on tootmise ja töötlemise mahu suurendamine ning lisandväärtuse tõus.\nSelle saavutamiseks on püstitatud 2020. aastaks järgmised alaeesmärgid:\n1) Teravilja ja õlikultuure kasvatatakse vähemalt 430 tuh hektaril (2013. aastal oli kasvupind kokku 400 tuh ha);\n2) Teraviljatoodang katab Eesti vajaduse (ca 700 tuh t) kahekordselt;\n3) Eksport moodustab poole teravilja ja suurema osa rapsi toodangust ning väärindatud toodete osakaal ekspordis kasvab (2013. aastal ca 23% – 2020. aastal 30%);\n4) Eesti keskmine teravilja saagikus on vähemalt 4,5 t/ha (edukamates ettevõtetes kuni 10 t/ha);\n5) Eesti keskmine rapsi saagikus on vähemalt 2,5 t/ha;\n6) Rakendatakse asjakohaseid keskkonnahoiumeetmeid;\n7) Tootjate omavaheline ning tootjate ja töötlejate vaheline koostöö on efektiivne;\n8) Põllumajandustootjad on teadlikud, põllumajandusest huvitatud inimesed, kes on saanud vastava hariduse pädevatest haridusasutustest;\n9) Väärtuslikku põllumajandusmaad hoitakse aktiivses põllumajandustootmises;\n10) Teadus- ja nõustamistegevus on eesmärkide saavutamiseks vajalikul tasemel;\n11) Eestis kasvatatud sööda- ja toiduteravili on kvaliteetne ja ohutu;\n12) Mahetoodangu maht on kasvanud.\nEesti teraviljasektor on 2020. aastal jätkusuutlik, konkurentsivõimeline, kõrget lisandväärtust andev ning suure ekspordi osakaaluga. Sektoris kasutatakse laialdaselt innovaatilisi tehnoloogiaid, millega tagatakse efektiivne tootmine ja töötlemine ning luuakse eeldused Eestis kasvatatud teravilja tuntusele ja tunnustatusele mujal maailmas. Kõrgelt kvalifitseeritud Eesti tootja hoiab põllumajandusmaad viljakana ja majandab loodussõbralikult, säilitades seeläbi põllumajandusmaa väärtuse. Kaasaegse teadus- ja arendustegevuse kaudu paraneb nõuandeteenuse kvaliteet, mis väljendub tootja teadlikkuse kasvus.\nEespool nimetatud eesmärkide täitmiseks on väljatöötamisel rakendusplaan, kuhu meetmete kaupa koondatakse kõik vajalikud tegevused. Meetmetest väärivad esiletõstmist nt teadus- ja arendusasutuste ning põllumajandustootjate vahelise koostöö ja nõuandetegevuse edendamine, maaparandussüsteemide korrastamine, tootmise efektiivsuse tõstmiseks investeeringute tegemine, ühistegevuse soodustamine, põllumajandusmaa hoidmine põllumajanduslikus tootmises ning selle väärtuse säilitamine ja tõstmine, uute tootmis- ja töötlemisvõimaluste analüüs jpm.


ECB tühistas koroonaaegsed piirangud pankade dividendidele - Investor\nECB tühistas koroonaaegsed piirangud pankade dividendidele\n23. juuli 2021, 20:42\nBankenvierteli äripiirkond Frankfurdis. FOTO: Rainer Unkel Via Www.imago-images.de\nEuroopa Keskpank (ECB) teatas reedel, et lõpetab koroonaviiruse kriisi tipphetkel kehtestatud piirangu pankade dividendimaksetele, kuid manitses pankasid siiski ettevaatlikkusele, arvestades ebakindlust seoses pandeemiaga.\nEuroopa Keskpank teatas, et tühistab ülempiiri, kui palju pangad võivad aktsionäridele dividendide ja aktsiate tagasiostmisega tagasi maksta, vahendab Bloomberg.\n«ECB otsustas mitte pikendada septembrist 2021 oma soovitust, et kõik pangad piiraks dividende,» teatas keskpank reedel.\n«Viimased makromajanduslikud prognoosid kinnitavad majanduse elavnemist ja viitavad ebakindluse vähenemisele, mis parandab pankade kapitaliplaanide usaldusväärsust,» ütles ECB. «Siiski peaksid pangad jääma dividendide ja aktsiate tagasiostuotsuste tegemisel ettevaatlikuks.»\nArvestades euroala majanduse elavnemist, kuna vaktsineerimiste arv suureneb ja ettevõtted avanevad taas, polnud reguleerijatel muud valikut kui piirangute kaotamine, mis oli eelnevalt toonud kaasa rohkelt etteheiteid aktsiahindade pärast muretsevatelt pankadelt